Dominus ac redemptor humani generis, previdens salutem fidelium suorum, hoc genus remedii contulit gratuito munere, ut ex rebus quas jure possident, æterna et sine fine mansura, si eas bene dispertiant, valeant promereri. Quapropter ego, in Dei nomine, Erveus et uxor mea Guandalmodis, et filius meus Wido, donamus Deo et sanctis apostolis Petro et Paulo, et ad locum Cluniacum, ubi dunnus Odilo abba preesse videtur, aliquid ex rebus nostris quæ sunt sitæ in pago Matisconense, in villa Colonias et in villa Cuulatis, omnia quæ ibi habeo totum ad integrum, et unam condaminam in Cavanniaco; et omnia quæ ibi habeo vel in ipsis villis habere videor: hoc sunt campi, vineæ, prata, cultum et incultum, totum ad integrum, illam partem quæ de meo fratre Unberto mihi advenit. S. Ervei et uxoris ejus Guandalmodis, et filii ejus Widonis, qui fecerunt et ipsi firmaverunt. S. Eldini. S. Odonis. S. Aimonis. S. Constantini. S. Alberici.